14. ΒΑΣΙΛΙΚΟΝ ΔΙΑΤΑΓΜΑ της 15/16 Μαΐου 1952 (ΦΕΚ Α΄ 135) Περί επεκτάσεως των διατάξεων του Α.Ν. 1872/39, ως ούτος ετροποποιήθη μεταγενεστέρως, επί της εκτελέσεως των Ναυτικών Έργων οχυρώσεως και εγκαταστάσεων Παρακτίου Αμύνης. Έχοντες υπ’ όψιν το άρθρ. 21 του Α.Ν. 1872/1939 «περί τρόπου εκτελέσεως των έργων οχυρώσεως» (Φ.Ε.Κ. 315Α), το άρθρ. 16 παρ. 10α του Ν.Δ. 462/47 «περί οργανώσεως του Β. Ναυτικού», γνώμην του Α.Ν.Σ. και την υπ’ αριθ. 98/1952 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης και Οικονομικών Υπουργών, απεφασίσαμεν και διατάσσομεν: Άρθρ.1.-Αι διατάξεις του Α.Ν. 1872/1939 «περί τρόπου εκτελέσεως των έργων οχυρώσεως», ως ούτος ετροποποιήθη μεταγενεστέρως υπό του Α.Ν. 2099/39 (Φ.Ε.Κ. 508Α) και Α.Ν. 2149/39 (Φ.Ε.Κ. 545Α) επεκτείνονται και επί της εκτελέσεως των Ναυτικών Έργων Οχυρώσεως και Εγκαταστάσεων Παρακτίου Αμύνης, τηρουμένων των επομένων άρθρων του παρόντος. Γενικαί περιπτώσεις Άρθρ.2.-1.Όπου εν τω Α.Ν. αναφέρονται οι επόμενοι όροι αντικαθίστανται ως αντιστοίχως δι’ έκαστον τούτων ορίζεται: α)«Έργα Οχυρώσεως» δια: «Έργα Παρακτίου Οχυρώσεως, εγκαταστάσεων Παρακτίου Αμύνης και ιδρύσεως Ναυτικών Βάσεων παρά τας εν λόγω εγκαταστάσεις». β)«Διοίκησις Φρουρίου», «Διοικήσεις Φρουρίων», «Διοικητής Φρουρίου», «Διοικηταί Φρουρίων», αντιστοίχως, δια: «Γ.Ε.Ν.», «Γ.Ε.Ν.», «Α/Γ.Ε.Ν.», «Α/Γ.Ε.Ν.». γ) «Υπουργός Στρατιωτικών», «Υπουργείον Στρατιωτικών», «Υπουργείον Στρατιωτικών (Γ.Ε.Σ.)», «Γ.Ε.Σ.», αντιστοίχως δια: «Υπουργός Εθνικής Αμύνης», «Υπουργείον Εθνικής Αμύνης», «Υπουργείον Εθνικής Αμύνης» (Γ.Ε.Ν.)», «Γ.Ε.Ν.», εκτός αν κατωτέρω, εις ειδικάς περιπτώσεις, άλλως ορίζεται. δ)«Στρατιωτικαί Υπηρεσίαι», «Στρατιωτικαί Αποθήκαι», «Στρατιωτικά Τμήματα», «Στρατιωτικαί Μονάδες», αντιστοίχως δια: «Ναυτική Υπηρεσία», «Ναυτικαί Αποθήκαι», «Ναυτικά Τμήματα», «Ναυτικαί Υπηρεσίαι». ε)«Το παρά τη Διοικήσει Φρουρίου Τεχνικόν Συμβούλιον» δια: «Το Τεχνικόν Συμβούλιον Γ.Ε.Ν.». Σελ. 617 ς)«Στρατιωτικά Έργα» δια: «Δημόσια Ναυτικά Έργα». ζ)«Φρούριον», «Στρατηγείον της Διοικήσεως Φρουρίου» δια: «Επί των Δ.Ν.Ε. αρμοδία του Γ.Ε.Ν. Υπηρεσία». η)«Αξιωματικοί Έργων» δια: «Νομομηχανικοί Περιφερειών ή Διευθύνοντες Μηχανικοί ή Επιβλέποντες Μηχανικοί». θ)«Ταμείον Εθνικής Αμύνης» δια: «Ταμείον Εθνικού Στόλου». ι)«Γενικοί Διαχειρισταί υλικού» δια: «Διαχειρισταί Υλικού». ια)«Υλικού του Στρατεύματος», δια: «Ειδικού Υλικού του Β.Ν., προοριζομένου δια τα εν λόγω έργα». Τα υπό του Α.Ν. 1872/1939 καθοριζόμενα χρηματικά όρια ισχύουν και προκειμένου περί του Β.Ν.», ως ταύτα ετροποποιήθησαν ή θέλουσι τροποποιηθή μεταγενεστέρως. Ειδικαί προσαρμογαί κατ’ άρθρα Άρθρ.3.-1.Η παρ. 1 του άρθρ. 6 του Α.Ν. 1872/39 αντικαθίσταται υπό της εξής: «Δια τας λεπτομερείας της εκτελέσεως των έργων, περί ων τα προηγούμενα άρθρα του παρόντος Νόμου, εφαρμόζονται αι εκάστοτε ισχύουσαι διατάξεις περί εκτελέσεως των Δημοσίων Ναυτικών Έργων εφ’ όσον δεν αντίκεινται προς τα του παρόντος Νόμου, με την διαφοράν, ότι τα υπό τούτων προβλεπόμενα δικαιώματα και καθήκοντα του Υπουργού των Ναυτικών μεταβιβάζονται εις τον Α/Γ.Ε.Ν. και τα δικαιώματα και καθήκοντα του Συμβουλίου Δημοσίων Έργων μεταβιβάζονται εις το Τεχνικόν Συμβούλιον Γ.Ε.Ν.». 2.Η παρ. 2 του άρθρ. 6 του αυτού Α. Νόμου αντικαθίσταται υπό της εξής: «Τα μεταβιβαζόμενα ανωτέρω εις τον Α/Γ.Ε.Ν. δικαιώματα και καθήκοντα του Υπουργού Εθνικής Αμύνης δύνανται να αναληφθώσιν και αύθις εν όλω ή εν μέρει υπό του Υπουργού Εθνικής Αμύνης δια διαταγής αυτού». 3.Το άρθρ. 16 του αυτού Α.Ν. αντικαθίσταται υπό του εξής: «Αι Συμβάσεις δια την εκτέλεσιν έργων ή ενέργειαν προμηθειών κατά τα δια του παρόντος Νόμου οριζόμενα, συντάσσονται πάντοτε εγγράφως, ουχί όμως ενώπιον Συμβολαιογράφου δια την τήρησιν του απορρήτου, υπογράφονται δε υπό του Α/Γ.Ε.Ν. ή υπό τη διαταγή τούτου οριζομένου Αξιωματικού ή μονίμου Τεχνικού Υπαλλήλου, τηρουμένων των διατάξεων του Νόμου περί χαρτοσήμου». Σελ. 618 36.Ζ.ε.15-16 Ναυτικά Έργα  και  Προμήθειες 4.Η παρ. 3 του άρθρ. 6, το τρίτον και το τελευταίον εδάφιον της παρ. 7 του αυτού άρθρου ως τούτο συνεπληρώθη υπό του Α.Ν. 2149/39, τα άρθρ. 12, 15 και 17, ως τούτο ετροποποιήθη υπό του Α.Ν. 2099/39, και το 20 του αυτού Α. Νόμου δεν έχουσιν εφαρμογήν εις τα προκείμενα έργα του Β.Ν.». Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 3946]